Bellaria-Igea Marina

Bellaria-Igea Marina on Adrianmeren rannalla, Riminin maakunnassa, Emilia-Romagnan alueella sijaitseva italialainen kunta. Kunta on vanha kalastajakylä, joka on nykyään matkailijoiden suosiossa. www.comune.bellaria-igea-marina.rn.it 

 Nähtävyyksiä 
Kunnan nähtävyyksiä on 1600-luvulta oleva Torre Saracena, joka on turkkilaisia merirosvoja vastaan rakennettu puolustustorni. Kirkkovaltio rakensi puolustustorneja pitkin rannikkoaan suojelemaan asukkaitaan. Tornissa on nykyään museo, Museo delle Conchiglie, jossa on nähtävillä erilaisia simpukankuoria, nilviäisiä, meren eliöiden luurankoja, koralleja, piikkinahkaisia, äyriäisiä sekä kilpikonnan kuoria. www.comune.bellaria-igea-marina.rn.it 

Kunnan keskustassa oleva 40 hehtaarin laajuinen puisto, Parco del Gelso, on suosittu vapaa-ajanviettopaikka. Puiston 3 hehtaarin kokoinen järvi on vanha käytöstä poistettu louhos. http://www.rimini.com/luoghi-da-visitare/parco-urbano.php www.rimini.com

 Lähteet 

Luokka:Emilia-Romagnan kaupungit
Luokka:Riminin maakunnan kunnat